
Nr. __________________

ANUNȚ CONCURS
	În aplicarea prevederilor Ordinului Ministrului Sănătății nr. 166/2023, cu modificările și completările ulterioare, prevederilor  HG 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu respectarea prevederilor  art. XXII, alin. (10)  din Legea nr. 141/2025 privind privind unele măsuri fiscal-bugetare și prevederilor art. II din Legea nr. 166/2026 pentru modificarea art. 652 din Legea nr. 95/2006 privind reforma în domeniul sănătății, precum și pentru exceptarea de la prevederile alin. (1) al art. XXII din Legea nr. 141/2025 privind unele măsuri fiscal-bugetare,
PRIMĂRIA MUNICIPIULUI CARACAL 
organizează concurs, în data de 03.11.2026 – proba scrisă,  pentru ocuparea a 2 posturi contractuale de execuție vacante din cadrul Serviciului Public Asistență Medicală în Unitățile de Învățământ și Asistență Medicală Comunitară din Municipiul Caracal, respectiv:
1 post  MEDIC SPECIALIST MEDICINĂ GENERALĂ/MEDICINĂ DE FAMILIE – normă întreagă
1 post  MEDIC SPECIALIST MEDICINĂ GENERALĂ/MEDICINĂ DE FAMILIE – ½ normă 
Durata pentru care se vor încheia contractele individuale de muncă este durată nedeterminată.

Dosarul de concurs:
Pentru înscrierea la concurs candidații vor prezenta un dosar care va conține următoarele documente:

a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (formatul editabil și pdf al formularului este anexat anunțului);
b) copia de pe diploma de licenţă şi certificatul de specialist MEDICINĂ GENERALĂ/MEDICINĂ DE FAMILIE;
c) copie a certificatului de membru al organizaţiei profesionale cu viza pe anul în curs;
d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare; 
e) acte doveditoare pentru calcularea punctajului prevăzut în anexa nr. 3 la Ordin 166/2023;
f) certificat de cazier judiciar sau, după caz, extrasul de pe cazierul judiciar;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului (conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii);
i) copia actului de identitate sau orice alt document care atestă identitatea, potrivit legii, aflate în termen de valabilitate;
j) copia certificatului de căsătorie sau a altui document prin care s-a realizat schimbarea de nume, după caz;
k) curriculum vitae, model comun european.
Documentele prevăzute la  lit. d) şi f) sunt valabile 3 luni şi se depun la dosar în termen de valabilitate.
Copiile de pe actele prevăzute la  lit. b), c), i) şi j), precum şi copia certificatului de încadrare într-un grad de handicap prevăzut la lit. h) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Documentul prevăzut la  lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Documentul prevăzut la  lit. g) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.
Prin raportare la nevoile individuale, candidatul cu dizabilități poate înainta comisiei de concurs, în termen de 10 zile lucrătoare de la data publicării anunțului, propunerea sa privind instrumentele necesare pentru asigurarea accesibilității probelor de concurs.
În vederea participării la concurs, candidaţii depun dosarul de concurs în termen de 10 zile lucrătoare de la data afişării anunţului, respectiv în intervalul 12.10 - 23.10.2026, la Compartimentul Resurse umane, salarizare din cadrul Primăriei Municipiului Caracal, la sediul din Piața Victoriei, nr. 10, Caracal, Olt. 
[bookmark: _Hlk130282911]Condiții generale și condiții specifice:
· Condițiile generale pe care candidații trebuie să le îndeplinească sunt cele prevăzute de Legea nr. 53/2003 – Codul muncii, republicată, cu modificările și completările ulterioare și cerințele specifice prevăzute la art. 542 alin. (1) și (2) din OUG nr. 57/2019 privind Codul administrativ, cu modificările și completările ulterioare, respectiv:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are capacitate deplină de exercițiu;
e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
g) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
h) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
i) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.- 
Condiții specifice – Conform Ordinului nr. 1470/2011, Anexa, pct I, nr. crt. 2:
- diploma de medic sau diploma de licență în medicină
- examen de medic specialist medicină generală/medicină de familie
- vechimea minimă în muncă sau în specialitate: stagiu de rezidențiat terminat în medicină generală/medicină de familie
- membru al Colegiului medicilor cu certificat vizat pe anul 2026.

[bookmark: _Hlk129783926]Bibliografia și tematica:
BIBLIOGRAFIA:
1. Bazele medicinei de familie, vol I, II și III, A. Restian, Ed. Medicală, Buc., 2002; 
2. Ghid practic de medicina familiei, A.Restian, M. Mateescu, Ed. Universitară C.Davila Buc., 1998; 
3. Medicina familiei, A. Jompan, Ed. Helicon, Timișoara, 1998; 
4. Diagnostic și tratament în practica medicală, L. Tierney, S.J. McPhee, M.A. Papadakis, Ed. Științelor Medicale, Buc., 2001; 
5.Ghid de practică medicală, vol. I, Ed. Infomedica, Buc., 1999; 
6. Ghid de practică medicală, vol. II, Ed. Informedica, Buc., 2001; 
7. Esențialul în pediatrie, E. Ciofu, C. Ciofu, Ed. Amaltea, Buc., 2000; 
[bookmark: A137]8. Ordinul Ministrului Sănătății nr. 1503/2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos 
9. Ordinul Ministrului Sănătății nr. 1456/2020 pentru aprobarea Normelor de igienă din unitățile pentru ocrotirea, educarea şi instruirea, odihna si recreerea copiilor şi tinerilor, cu modificările și completările ulterioare
TEMATICA 
1. Evaluarea stării de sănătate a unei colectivități; 
2. Atitudinea medicului școlar în fața unor simptome comune (astenia, amețeala, adenopatia, dispneea, durerea toracică, palpitațiile, durerile abdominale, tremurăturile, hemoragiile genitale). 
3. Afecțiunile respiratorii la copil (infecțiile acute ale căilor aeriene superioare la copil, traheobronșita, pneumoniile, astmul bronșic, tuberculoza pulmonară); 
4. Afecțiunile cardiovasculare la copil (cardiopatiile congenitale, valvulopatiile, hipertensiunea arterială, tulburările de ritm cardiac, endocarditele, insuficiența cardiacă); 
5. Afecțiunile digestive la copil (gastritele acute și cronice, ulcerul gastro -duodenal, esofagita de reflux, hepatitele, colecistitele acute și cronice, litiaza biliară); 
6. Afecțiunile renale la copil (infecțiile căilor urinare, glomerulonefritele acute și cronice, sindromul nefrotic, litiaza renală, insuficiența renală acută și cronică); 
7. Afecțiunile reumatice la copil (reumatismul poliarticular acut, poliartrita reumatoidă); 
8. Afecțiunile metabolice la copil (diabetul zaharat, obezitatea); 
9. Afecțiunile hematologice la copil (sindromul anemic, clasificarea anemiilor, anemia feriprivă, leucemia limfoblastică, leucemia); 
10. Afecțiunile endocrine la copil (hipertiroida, hipotiroida, sindromul Cushing, spasmofilia și tetania); 
11. Afecțiunile neurologice la copil (cefaleea, nevralgia de trigemen, meningitele, epilepsia, polinevritele); 
12. Afecțiunile psihice la copil (deficiența mintală, tulburările de personalitate și psihopatiile, depresia, nevrozele); 
13. Afecțiuni dermatologice la copil (dermatitele alergice, micozele, parazitozele cutanate și dermatitele infecțioase); 
14. Afecțiuni ORL la copil (anginele, otitele, rinitele, sinuzitele); 
15. Afecțiuni oftalmologice (ochiul roșu, glaucomul, cataracta, traumatismele ochiului); 
16. Afecțiuni ginecologice și obstetricale (tulburările menstruale); 
17. Boli infecțioase la copil (rubeola, rujeola, varicela, parotidita epidemică, scarlatina, mononucleoza, tusea convulsivă, hepatitele virale, toxiinfectiile alimentare, boala diareică acută); 
18. Ordinul Ministrului Sănătății nr. 1503/2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos, integral
19. Ordinul Ministrului Sănătății nr. 1456/2020 pentru aprobarea Normelor de igienă din unitățile pentru ocrotirea, educarea şi instruirea, odihna si recreerea copiilor şi tinerilor, cu modificările și completările ulterioare, integral

Etapele concursului:
A) selecţia dosarelor pentru înscriere şi pentru stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la Ordinul 166/2023;
B) proba scrisă – în data de 03.11.2026, ora 11:00
C) proba practică 

       Calendarul concursului:
	Perioada pentru depunerea dosarelor de înscriere (în interiorul programului de lucru cuprins între orele 08:00 – 16:30 de pentru zilele de luni până joi și 08:00 – 14:00 pentru zilele de vineri)
	
12.10.2026 – 23.10.2026

	Perioada selecției dosarelor
	26.10.2026 – 27.10.2026

	Data afișării selecției dosarelor de concurs
	27.10.2026, ora 16:30

	Data-limită de depunere a contestațiilor privind rezultatul selecției dosarelor
	28.10.2026, ora 16:30

	Data afișării rezultatelor contestațiilor privind selecția dosarelor
	29.10.2026, ora 16:30

	Data susținerii probei scrise
	03.11.2026, ora 11:00

	Data afișării rezultatului/lor probei scrise
	04.11.2026, ora 16:30

	Data-limită de depunere a contestațiilor privind rezultatul probei scrise
	05.11.2026, ora 16:30

	Data afișării rezultatelor contestațiilor privind proba scrisă
	06.11.2026, ora 16:30

	Data probei practice
	09.11.2026, ora 10:00

	Data afișării rezultatului/lor probei practice
	10.11.2026, ora 16:30

	Data-limită de depunere a contestațiilor privind rezultatul probei practice
	11.11.2026, ora 16:30

	Data afișării rezultatelor contestațiilor privind proba practică
	12.11.2026, ora 16:30

	Data afișării rezultatului final
	13.11.2026



Datele de contact ale secretariatului comisiei de concurs/comisiei de solutionare a contestațiilor:
Telefon: 0249511384, int. 124, e-mail: resurseumane@primariacaracal.ro
*prezentul se va publica cel puțin cu 15 zile lucrătoare înainte de data stabilită pentru prima probă a concursului, simultan:
- la sediul Primăriei Municipiului Caracal, 
- pe pagina www.primariacaracal.ro/posturi-vacante, 
- pe site-ul oficial al Ministerului Sănătății prin adresa de e-mail examene@ms.ro,
- pe portalul posturi.gov.ro prin adresa de e-mail posturi@gov.ro,
și se menține timp de cel puțin 2 zile lucrătoare de la data afișării rezultatelor finale ale concursului.
La prezentul este  anexat Formularul de înscriere – Anexa nr. 2 la HG 1336/2022
p. PRIMAR,
VICEPRIMAR
PĂTRAN LAURENȚIU-MARIAN

